# Το εγχειρίδιο του &plasma;

Sebastian
Kügler
sebas@kde.org
Δημήτριος
Γλενταδάκης

    dglent@gmail.com

Μεταφραστής
2008–2010
Sebastian Kügler
&FDLNotice;
2010-07-17
1.10.00

Το &plasma;, ο πυλώνας του &kde;, είναι το βασικό περιβάλλον της επιφάνειας εργασίας.

KDE
Plasma
Plasmoid
Γραφικό συστατικό
Υποδοχείς
Επιφάνεια εργασίας
Εκτελεστής
Kicker

## Εισαγωγή

Το &plasma; είναι μια από τις τεχνολογίες κλειδιά του &kde; Software Compilation 4 (γνωστό και ως «Οι Πυλώνες του &kde;»), και ένα από τα πιο ορατά μέρη από τους χρήστες. Επειδή το &plasma; διαχειρίζεται την επιφάνεια εργασίας με ένα διαφορετικό τρόπο σε σχέση με μια παραδοσιακή επιφάνεια εργασίας, ίσως υπάρξει σύγχυση με το τι είναι το &plasma;, το τι κάνει, και το πως πραγματοποιούνται οι συνηθισμένες διεργασίες.

Αυτό το εγχειρίδιο έχει σαν στόχο να σας βοηθήσει να ξεπεράσετε αυτά τα προβλήματα, παρέχοντας απαντήσεις στις πιο συχνές ερωτήσεις.

## Χρησιμοποιώντας το &plasma;

### &plasma; Γραφικά συστατικά και Υποδοχείς

Η βασική δομή του Plasma περιστρέφεται γύρω από δύο βασικές έννοιες:

Γραφικά συστατικά του &plasma;

  Μικροεφαρμογές (applet) που κατοικούν στην επιφάνεια εργασίας.

Υποδοχείς

  Μικροεφαρμογές που δρουν ως υποδοχέας των συστατικών του &plasma;

Σε μια συνηθισμένη επιφάνεια εργασίας, υπάρχουν δυο κύρια στοιχεία: ο Πίνακας και η Επιφάνεια εργασίας. Και τα δύο αποτελούν υποδοχείς κατά την έννοια του &plasma;.

### Ο Πίνακας

Ο προκαθορισμένος πίνακας είναι το μέρος που διατηρούνται μερικά συστατικά του &plasma;: ξεκινώντας από τα αριστερά, βρίσκουμε τον εκτελεστή εφαρμογών &kickoff;. Χρησιμεύει για την εκτέλεση των εφαρμογών, το άνοιγμα των πρόσφατα ανοιγμένων αρχείων και τις συνήθεις επιλογές αποσύνδεση και κλείσιμο του υπολογιστή. Υπάρχει επίσης μια υποδομή που σας επιτρέπει την περιήγηση στις εφαρμογές. Η εμφάνιση έχει βελτιστοποιηθεί για την ποιο συνήθης ενέργεια: την εκκίνηση των εφαρμογών. Η προκαθορισμένη καρτέλα είναι τα Αγαπημένα η οποία περιέχει τις περισσότερο χρησιμοποιημένες καταχωρήσεις. Στην αρχή πιθανώς θα χρησιμοποιείτε την καρτέλα Εφαρμογές συχνότερα. Όταν όμως μετά από ένα διάστημα χρήσης διαπιστώσετε ποιες είναι οι εφαρμογές που χρησιμοποιείτε περισσότερο, μπορείτε με δεξί κλικ σε μια καταχώρηση να επιλέξετε Προσθήκη στα Αγαπημένα για να την προσθέσετε στα Αγαπημένα (ή απευθείας στον πίνακα ή στην επιφάνεια εργασίας). Σημειώστε ότι χρειάζεται να «ξεκλειδώσετε» το Plasma με >δεξί κλικ στην επιφάνεια εργασίας για οποιαδήποτε τροποποίηση). Αν προτιμάτε το παραδοσιακό στυλ μενού του εκτελεστή εφαρμογών, δοκιμάστε να το αλλάξετε κάνοντας δεξί κλικ στο εικονίδιο του εκτελεστή εφαρμογών στον πίνακα και επιλέγοντας Εναλλαγή σε μενού κλασσικού στυλ.

Το επόμενο εικονίδιο (ανάλογα με τον τύπο του υπολογιστή είναι είτε ένας υπολογιστής γραφείου ή ένας φορητός υπολογιστής) είναι η εφαρμογή Ειδοποίηση νέας συσκευής. Συνδέστε έναν δίσκο USB και θα ανοίξει ένας διάλογος που σας επιτρέπει το άνοιγμα της συσκευής στο &dolphin;.

Το επόμενο αντικείμενο στον πίνακα είναι ο Πίνακας σελίδων. Σας επιτρέπει την εναλλαγή μεταξύ των εικονικών επιφανειών εργασίας. Μπορείτε να αλλάξετε την διάταξη του Πίνακα σελίδων αλλάζοντας τον αριθμό γραμμών, το οποίο θα επηρεάσει και την διάταξη αλλά και τα εφέ που εμφανίζονται στον Κάνναβο επιφάνειας εργασίας του &kwin; – (Έχοντας ενεργοποιημένα τα εφέ της επιφάνειας εργασίας, πατήστε &Ctrl;F8.) Μπορείτε επίσης να επιλέξετε Εμφάνιση εικονιδίων των παραθύρων το οποίο βολεύει περισσότερο σε έναν Πίνακα σελίδων μεγάλου μεγέθους.

Αμέσως μετά στον πίνακα συναντάμε τη γραμμή εργασιών. Εμφανίζει μια περιοχή για όλα τα ανοιχτά παράθυρα και από προεπιλογή για όλες τις επιφάνειες εργασίας. Μπορείτε να τον ρυθμίσετε να εμφανίζει όλα τα ανοιχτά παράθυρα της τρέχουσας επιφάνειας εργασίας μόνο, επιλέγοντας Εμφάνιση εργασιών μόνο της τρέχουσας επιφάνειας εργασίας κάνοντας δεξί κλικ στον διαχειριστή εργασιών, μεταξύ δυο παραθύρων. Το μέγεθος του κειμένου των αντικειμένων της γραμμής εργασιών μπορεί να ρυθμιστεί από τις &systemsettings; στο μενού Εμφάνιση εφαρμογών Γραμματοσειρές Γραμμή εργασιών. Κάνοντας δεξί κλικ στην γραμμή εργασιών εμφανίζεται ο διάλογος Ρυθμίσεων όπου μπορείτε να προσαρμόσετε την γραμμή εργασιών μέσω των διαφόρων επιλογών. Αυτό είναι ένα στιγμιότυπο από τον διάλογο ρυθμίσεων της γραμμής εργασιών Ρυθμίσεις γραμμής εργασιών

Το επόμενο αντικείμενο στον πίνακα είναι το Πλαίσιο συστήματος, το οποίο χρησιμεύει ως χώρος παραμονής παραδοσιακών εφαρμογών. Με δεξί κλικ στο Πλαίσιο συστήματος έχετε την δυνατότητα απόκρυψης/εμφάνισης εικονιδίων.

Στο δεξί άκρο του πίνακα βρίσκεται το συστατικό του &plasma; Ψηφιακό ρολόι. Αυτό το ρολόι έχει την δυνατότητα να εμφανίζει την ώρα σε διάφορες ζώνες ώρας και είναι δυνατή επίσης η αλλαγή του μεγέθους του. Το ρολόι προσαρμόζει το μέγεθος της γραμματοσειράς του ανάλογα με το μέγεθος του υποδοχέα του (σε αυτή την περίπτωση ο πίνακας). Αν επιλέξετε την εμφάνιση της ημερομηνίας, η αποτύπωσή της θα γίνει χρησιμοποιώντας τη Μικρή γραμματοσειρά από τις &systemsettings; στο μενού Γραμματοσειρές. Η ώρα θα καταλάβει το υπόλοιπο του χώρου. Και τελικά, ελέγχοντας από μόνος-η σας τον απαιτούμενο χώρο μπορείτε να επιλέξετε το σύνολο των εμφανιζομένων πληροφοριών, και αν υπάρχει ο διαθέσιμος χώρος για να εμφανιστούν. Αν επιθυμείτε να εμφανίσετε περισσότερες πληροφορίες, μπορείτε να αυξήσετε το πλάτος του πίνακα ή τοποθετείστε το ρολόι στην επιφάνεια εργασίας όπου μπορείτε να προσαρμόσετε το μέγεθός του ελεύθερα.

### Οι εργαλειοθήκες του πίνακα

Αν η επιφάνεια εργασίας σας είναι ξεκλείδωτη (αυτό μπορεί να γίνει με δεξί κλικ στην επιφάνεια εργασίας, ή όταν δεν υπάρχει κάποια εφαρμογή σε πρώτο πλάνο, με &Ctrl;L), θα εμφανιστεί ένα μικρό λογότυπο του &plasma; στην κάτω δεξιά γωνία (Κάσιους). Κάντε κλικ στο κάσιους, και θα ανοίξει ο πίνακας ελέγχου. Ο πίνακας ελέγχου σας επιτρέπει την ανατοποθέτηση, την αλλαγή μεγέθους και την ευθυγράμμιση του πίνακα. Τα συστατικά του &plasma; που κατοικούν σε αυτόν τον πίνακα θα προσαρμόσουν το μέγεθός τους αυτόματα. Τα συστατικά του &plasma; διαθέτουν τις βασικές γνώσεις σχετικά με το μέγεθος, οι οποίες παρέχονται από τον υποδοχέα. Είναι προγραμματισμένα να επωφελούνται από τον δοσμένο χώρο, και πληροφορούν την μικροεφαρμογή σχετικά με τον χώρο που απαιτούν. Στο τέλος, ο υποδοχέας δίνει το χώρο ανάλογα με τις δυνατότητές του και η μικροεφαρμογή υπακούει.

### Προσθήκη μικροεφαρμογών

Ξεκλειδώνοντας την επιφάνεια εργασίας έχετε την δυνατότητα να προσθέσετε και να αφαιρέσετε συστατικά &plasma; από τον πίνακα ή την επιφάνεια εργασίας. Μπορείτε να προσθέσετε συστατικά &plasma; απλά σέρνοντάς τα στην τοποθεσία που επιθυμείτε. Κάντε δεξί κλικ σε ένα συστατικό για να το αφαιρέσετε. Προσθήκη συστατικών Προσθήκη συστατικών Το κουμπί Λήψη νέων συστατικών σας επιτρέπει την προσθήκη συστατικών που έχετε προηγουμένως κάνει λήψη, και να κάνετε λήψη νέων συστατικών &plasma; ή google gadgets. Αυτή τη στιγμή υποστηρίζονται εγγενώς πακέτα &plasmagik; και ορισμένα συστατικά πίνακα &Mac; OS X. Μπορείτε να έχετε πρόσβαση στα συστατικά που εγκαθιστάτε με αυτόν τον τρόπο κανονικά, όπως και με τα προεγκατεστημένα συστατικά.

### Η Επιφάνεια εργασίας

Η επιφάνεια εργασίας είναι στην πραγματικότητα ένας άλλος υποδοχέας χωρίς περιορισμό του μεγέθους των μικροεφαρμογών. Όταν η επιφάνεια εργασίας είναι ξεκλείδωτη, τα συστατικά &plasma; εμφανίζουν ένα πλαίσιο καθώς περνάτε το ποντίκι από πάνω τους. Αυτή η λαβή της μικροεφαρμογής σας επιτρέπει να μετακινείτε, να αλλάζετε το μέγεθος, να επανατοποθετείτε και να ευθυγραμμίζετε τον πίνακα. Σας επιτρέπει επίσης το σύρσιμο των συστατικών &plasma; στην επιφάνεια εργασίας. Τα κουμπιά στη γωνία χρησιμεύουν για την αλλαγή μεγέθους, την περιστροφή και την αφαίρεση της μικροεφαρμογής. Κατά την περιστροφή, ένα συστατικό &plasma; δρα σαν μαγνήτης στη θέση της ώρας 12 του ρολογιού, έτσι διευκολύνει τη επαναφορά του στην αρχική του θέση. Από προεπιλογή, οι περισσότερες μικροεφαρμογές διατηρούν την αναλογία των διαστάσεών τους όταν αλλάζει το μέγεθός του. Αν επιθυμείτε την ελεύθερη αλλαγή μεγέθους μιας μικροεφαρμογής, κρατήστε πατημένο το πλήκτρο &Ctrl; ενώ αλλάζετε το μέγεθος.

Με δεξί κλικ στην επιφάνεια εργασίας έχετε την δυνατότητα μεταξύ άλλων να ρυθμίσετε την επιλεγμένη σας ταπετσαρία, και το θέμα του &plasma;. Και οι δυο ενέργειες παρέχουν την δυνατότητα λήψης νέων ταπετσαριών και θεμάτων από το &knewstuff;.

Όταν ανοίγετε εφαρμογές, γίνεται γρήγορα δύσκολο να δείτε τα συστατικά του &plasma; στην επιφάνεια εργασίας σας. Το συστατικό Εμφάνιση πίνακα συστατικών φέρνει τα συστατικά &plasma; μπροστά σας, κάτι παρόμοιο με το Εμφάνιση της επιφάνειας εργασίας που έχετε συνηθίσει από τις παραδοσιακές επιφάνειες εργασίας.

### &krunner;

Το &krunner; μια ευέλικτη μίνι γραμμή εντολών. Μπορείτε να το χρησιμοποιήσετε για την εκκίνηση εφαρμογών, το άνοιγμα ιστοσελίδων, την πρόσβαση στους σελιδοδείκτες, αναζήτηση στα δεδομένα μεταξύ των επιφανειών εργασίας, τον υπολογισμό μικρών εξισώσεων, και πολλά άλλα. Πατώντας &Alt;F2 ανοίγει ο διάλογος του &krunner;. Ξεκινήστε να πληκτρολογείτε και το &krunner; θα ξεκινήσει να αναζητεί αποτελέσματα μετά από την πληκτρολόγηση του δεύτερου χαρακτήρα. Μπορείτε να ανοίξετε τον διάλογο ρυθμίσεων για να μάθετε σχετικά με τη λειτουργία του &krunner;, που παρέχετε από πρόσθετα. Μπορείτε να πλοηγηθείτε μεταξύ των αποτελεσμάτων χρησιμοποιώντας τα βελάκια και το πλήκτρο tab.

Αν θέλετε να ενημερωθείτε για το τι συμβαίνει στο σύστημά σας, υπάρχει το κουμπί Εμφάνιση δραστηριότητας συστήματος, το οποίο σας δίνει γρήγορη πρόσβαση σε μια λίστα παραθύρων και διεργασιών, όπου μπορείτε να παρακολουθήσετε και να σκοτώσετε τις διεργασίες.

### Δραστηριότητες

Η εργαλειοθήκη της επιφάνειας εργασίας, την οποία θα βρείτε στην επάνω δεξιά γωνία, έχει ένα κουμπί για την εμφάνιση των δραστηριοτήτων τις οποίες το &plasma; σας επιτρέπει να έχετε περισσότερες από μια. Στην ουσία, πρόκειται για πολλαπλούς υποδοχείς επιφανειών εργασίας οι οποίοι φιλοξενούν πολλαπλά σύνολα συστατικών &plasma;. Εμφανίζοντας την γραμμή «Δραστηριότητες», επιλέξτε Προσθήκη δραστηριότητας για την δημιουργία ενός νέου υποδοχέα. Επιλέξτε τον νέο σας υποδοχέα και προσαρμόστε τον σύμφωνα με τις προτιμήσεις σας.Οι δραστηριότητες του &plasma; και ο κάνναβος του &kwin; μοιάζουν σε αυτή τη λογική, αλλά υπάρχει μια θεμελιώδης διαφορά. Ενώ οι εικονικές επιφάνειες εργασίας χρησιμοποιούνται για την ομαδοποίηση και οργάνωση των παραθύρων, οι δραστηριότητες του &plasma; χρησιμοποιούνται για την ομαδοποίηση και οργάνωση συστατικών του &plasma;. Με αυτόν τον τρόπο, μπορείτε να εναλλάξετε μεταξύ των διαφόρων δραστηριοτήτων και να έχετε τα συστατικά του &plasma; που σχετίζονται με την εργασία που πραγματοποιείτε. Μπορείτε να δημιουργήσετε μια δραστηριότητα «ελεύθερου χρόνου», με εικόνες από κόμικς, ένα παζλ και άλλα συστατικά &plasma;, και μια δραστηριότητα εργασίας, με τις σχετικές ροές RSS, αριθμομηχανή και ημερολόγιο, για παράδειγμα.

### Συντομεύσεις

Οι περισσότερες από τις λειτουργίες του &plasma; είναι επίσης προσβάσιμες μέσω συντομεύσεων του πληκτρολογίου. Αυτή τη στιγμή, μπορούν να χρησιμοποιηθούν οι παρακάτω συντομεύσεις:

&Ctrl;A

  Προσθήκη συστατικών

&Ctrl;L

  Κλείδωμα συστατικών

&Ctrl;-

  Σμίκρυνση

&Ctrl;=

  Μεγέθυνση

&Ctrl;N

  Επόμενη μικροεφαρμογή

&Ctrl;P

  Προηγούμενη μικροεφαρμογή

&Ctrl;]

  Επόμενος υποδοχέας

&Ctrl;[

  Προηγούμενος υποδοχέας

&Ctrl;S

  Ρυθμίσεις μικροεφαρμογής

&Shift;&Ctrl;S

  Ρυθμίσεις υποδοχέα

&Ctrl;R

  Αφαίρεση μικροεφαρμογής

## Ευχαριστίες και άδεια χρήσης

&plasma;

Πνευματικά δικαιώματα 2008 &Aaron.J.Seigo; &Aaron.J.Seigo.mail;

Documentation Copyright © 2008–2010 Sebastian Kügler sebas@kde.org

Δημήτριος Γλενταδάκηςdglent@gmail.com

&underFDL;

&documentation.index;